Balsfjord kirke

Balsfjord kirke er en langkirke fra 1856 i Balsfjord kommune i Troms fylke.

Byggverket er i tre og har 400 sitteplasser. Kirken er tegnet av  Christian H. Grosch, og den er ikke oppført etter typetegninger.Norsk kunstnerleksikon, b.1 : A-G, om Groschs arbeider på side 788, digital utgave Den ble reist i 1854–1856 og innviet 19. oktober 1856.Balsfjord kirke fra Arkitekturguide for Nord-Norge og Svalbard

Kirken er en hvitmalt langkirke i nygotikk med aksialt plassert tårn i vest. Tårnet er
med på å gi kirken sitt særpreg. Dagens vinduer ble satt 
inn i 1907.

Innvendig er kirken enkel og domineres av to gallerier; over inngangen og innover i skipet.
Galleriet er malt blått og hvitt. Kirkebenkene er røde.

Døpefonten og prekestolen er i tre og fra innvielsesåret. Altertavlen er et enkelt trekors i en ramme. Den ble gitt som gave til kirken av sogneprest Magelsen i 1897 og foranledningen var et løfte han hadde gitt Gud da ektefellen var syk året før.Norsk kirkeleksikon side 114

Kirken har et pipeorgel fra Olsen & Jørgensen Orgelbyggeri fra 1924.

Balsfjord kirke har vernestatus som listeført kirke. Det foreligger ikke opplysninger om tidligere kirker på stedet.Balsfjord kirke på Riksantikvarens nettsted kulturminnesok.no, lest 29. juli 2013

 Referanser 

 Litteratur 



 Eksterne lenker 


 Balsfjord og Malangen menighet

Kategori:Kirker i Balsfjord
Kategori:Christian H. Grosch
Kategori:Kulturminner i Balsfjord
Kategori:Religiøse byggverk fra 1856
Kategori:1856 i Norge
Kategori:Kirker i Senja prosti